สุดเศร้า จบตำนานหมาขึ้นดอย ยืนยัน เตี้ย มช. เสียชีวิตแล้ว
จบตำนานหมาขึ้นดอย เพจดังยืนยัน เตี้ย มช. หมาดังเสียชีวิตแล้วหลังหายตัวตั้งแต่ 4 พ.ค. ขณะที่ชาวเน็ตแห่โพสต์อาลัยจากกรณีเพจดังโพสต์ตามหา พี่เตี้ย สุนัขขวัญใจชาวมหาวิทยาลัยเชียงใหม่ ที่โด่งดังและมักเห็นได้จากการร่วมวิ่งในงานประเพณีรับน้องขึ้นดอย ล่าสุดหายตัวไป พากันติดแฮชแท็ก #เตี้ยมช กระจายข่าว หวังพบโดยไว ตามข่าวที่เสนอไปแล้วนั้นล่าสุด แฟนเพจ เตี้ย มช. โพสต์ข้อความสุดเศร้า โดยระบุว่า ล่าสุด ผู้สื่อข่าวได้เดินทางเข้าไปยังมหาวิทยาลัยเชียงใหม่ เพื่อสอบถามความคืบหน้าที่เกิดขึ้น ทราบว่า ทางเจ้าหน้าที่ได้ติดตามจากไมโครชิปที่ติดอยู่กับปลอกคอของเตี้ย มช. และจุดพิกัดสุดท้ายที่สัญญาณไมโครชิปแจ้ง คือ บริเวณป่าด้านหลังมหาวิทยาลัยเทคโนโลยีราชมงคลล้านนา จ.เชียงใหม่ ทางเจ้าหน้าที่และนักศึกษา พร้อมกับอาจารย์ ได้ไปค้นหาจนพบซากของเตี้ย ถูกห่อไว้ในถุงหิ้วพลาสติกสีขาวลายการ์ตูน เมื่อเปิดออกมาพบว่าซากของเตี้ยนั้นมีหนอนไต่ยั้วเยี้ยเต็มตัวแล้ว น่าจะเสียชีวิตมาแล้วไม่ต่ำกว่า 3 วันอย่างไรก็ตาม ในเพจของเตี้ย มช. มีการวิพากษ์วิจารณ์การเสียชีวิตของเตี้ยไปต่างๆ นานา โดยเฉพาะประเด็น การเสียชีวิตของเตี้ย มช. สุนัขเซเลบตัวนี้ คาดว่าน่าจะเสียชีวิตจากถูกรถชน และคนที่ขับชนอาจจะกลัวความผิดจึงได้นำซากสุนัขมาทิ้งไว้ในป่าดังกล่าว พร้อมกับเรียกร้องให้หน่วยงานที่เกี่ยวข้องตรวจสอบกล้องวงจรปิดรอบๆ ทางเข้าจุดที่พบซากพี่เตี้ย เพื่อใช้เป็นแนวทางในการติดตามคนที่นำซากพี่เตี้ยมาทิ้ง มาสอบสวนขยายผลต่อไป.เตี้ย มช.
จบตำนานหมาขึ้นดอย เพจดังยืนยัน เตี้ย มช. หมาดังเสียชีวิตแล้ว หลังหายตัวตั้งแต่ 4 พ.ค. ขณะที่ชาวเน็ตแห่โพสต์อาลัย
เตี้ย มช.,เตี้ย มช. หาย,เตี้ย มช. เสียชีวิต,หมา มช.,พี่เตี้ย,พี่เตี้ย มช.,ข่าวทั่วไป